NVD ปลื้มขายหุ้นกู้เกลี้ยง 950 ลบ. ตอกย้ำนลท.เชื่อมั่นธุรกิจโต
NVD ปิดจ๊อบขายหุ้นกู้ 950 ล้านบาท สะท้อนความเชื่อมั่นนักลงทุน ปีนี้เตรียมเปิด 9 โครงการใหม่ มูลค่า 21,100 ล้านบาท พร้อมตั้งเป้ายอดขาย 8,500 ล้านบาท
NVD ปิดจ๊อบขายหุ้นกู้ 950 ล้านบาท สะท้อนความเชื่อมั่นนักลงทุน ปีนี้เตรียมเปิด 9 โครงการใหม่ มูลค่า 21,100 ล้านบาท พร้อมตั้งเป้ายอดขาย 8,500 ล้านบาท
30 มี.ค. 2566

นายศรศักดิ์ สมวัฒนา ประธานเจ้าหน้าที่ บริษัท เนอวานา ไดอิ จำกัด (มหาชน) หรือ NVD เปิดเผยว่า บริษัทปิดการขายหุ้นกู้ทั้ง 2 ชุด มูลค่ารวม 950 ล้านบาท แบ่งเป็นชุดที่ 1 อายุหุ้นกู้ 1 ปี 6 เดือน อัตราดอกเบี้ย 6.4% มูลค่า 465 ล้านบาท และชุดที่ 2 อายุหุ้นกู้ 2 ปี 3 เดือน อัตราดอกเบี้ย 6.7% มูลค่า 485 ล้านบาท เสนอขายให้ผู้ลงทุนสถาบัน/ผู้ลงทุนรายใหญ่ ซึ่งเปิดให้จองซื้อไปเมื่อวันที่ 27-29 มีนาคม 2566
ทั้งนี้ เป็นการสะท้อนความเชื่อมั่นนักลงทุนที่มีต่อ NVD รวมทั้งมั่นใจในกลยุทธ์เดินหน้าลุยตลาดแนวราบ และแนวสูงเต็มพิกัด เน้นเจาะลูกค้าระดับบน โดยปีนี้เตรียมเปิด 9 โครงการใหม่ มูลค่า 21,100 ล้านบาท พร้อมตั้งเป้ายอดขาย 8,500 ล้านบาท
 